text: elkano | Premi Literari Nostromo
  Presentada a San Sebastián la novel·la 'Elkano' de Enrique Santamaria
  La presentació va tenir lloc al Museu Marítim de Donostia, acompanyat pel director del museu, Xabier Alberdi, i Agustín Montori, president de l'Associació Amics de Nostromo i representant de l'Editorial Joventut.
  La novel·la guanyadora de la XXV edició és un relat apassionant sobre el capità de la primera volta al món que més enllà del seu paper en aquell viatge , reconstrueix i narra la vida del marí de Getaria a partir de les dades històriques conegudes i prescindint dels aspectes fantàstics que envolten la seva figura.
  Autor de diverses novel·les ambientades a l'antiga Roma i col·laborador habitual de la Fundació Elkano, l'escriptor ha assegurat que "Juan Sebastián Elkano va desaparèixer de la història com a resultat d'un relat de la primera volta al món on els interessos d'aquells que ens la han explicat, i la segueixen explicant, han suplantat la realitat".
  D'aquí el seu interès a ser fidel a la història, poblada per una majoria de personatges basats en persones reals que van protagonitzar els esdeveniments narrats. De fet, la novel·la és fruit d?un treball de recerca de tres anys al voltant de la figura del getariarra. L'autor ha destacat també el seu esforç per reflectir el més rigorosament possible l'altra protagonista de la novel·la, la realitat de la navegació durant l'anomenada 'Era dels descobriments'.
  A partir de fonts originals de l'època, amb una narrativa amena i àgil, Santamaría recupera per als lectors del segle XXI la família de Juan Sebastián Elkano, la Getaria de la seva època, així com persones i personatges històrics amb què es va relacionar o va poder relacionar-se i, molt especialment, el paper fonamental que van exercir a la seva vida les dones, des de la seva mare Caterina del Port als seus amants: Mari Hernández de Hernialde, la mare del seu fill i hereu universal, Domingo Elkano, i María de Vidaurreta , amb qui va tenir una filla de nom desconegut.
  Més enllà del viatge de la primera circumnavegació, Santamaría ha volgut escriure sobre què va fer el marí basc abans del viatge, i què li va passar després, un temps oblidat però interessant sobre el que sí que es disposa d'abundant informació: "Elkano arrossega el lector a nous mars i nous mons que es van obrint davant la proa del seu navili, i les intrigues de la Cort Imperial. Però també és el resultat de tres anys de dur treball de recerca per aconseguir trobar el veritable Elkano darrere de mentides, tergiversacions i llegendes".